n_a

Zamani za kale, siku ya mababu, paliondokea mama aliyekuwa anaitwa Bi
  Tausi alikuwa mwenye maringo kama tausi. Bi Tausi alikuwa tajiri sana.
  Alikuwa na wana wawili wake waliokuwa wanaitwa Neema na Mpole.
  Wasichana hawa walikuwa wapole na wenye heshima sana.

  Bi Tausi alikuwa na jirani aliyekuwa anaitwa Bi Malkia. Bi Malkia
  alikuwa maskini hohehahe, alikuwa anauza pombe na dawa zingine tofauti
  tofauti za kulevya. Bi Tausi alikuwa akipenda kutumia dawa za kulevya.
  Watoto wake walikuwa wakimkataza lakini hakusikia la mwadhini wala la
  mteka maji msikitini.

  Bi Malkia alipouza dawa za kulevya alizipata hela za kuwanunulia
  watoto wake chakula. Siku moja alfajiri Bi Tausi alikuwa na hasira,
  alienda kwenye nyumba la Bi Malkia nakuanza kunywa pombe kama maji
  fedha zake ziliendelea kupunguka. Alizimaliza fedha zake kwa mwezi huo
  huo mmoja.

  Bi Malkia alizipata mali hizo zote za Tausi.-Aliwachukua watoto wake
  Tausi na kukaa naye. Kwa kweli hapo ndipo nilipogundua kuwa cha mlevi
  huliwa na mgema.